Postul: Kanal D 
Perioada: 20 mai − 20 iunie 2009
	Postul
	Ziua, ora
	Emisiunea, autorul greşelii
	Greşeala
	Varianta corectă
	Explicaţia

	Kanal D
	20.V,

22.18;

25.V,

22.24, 22.26;

02.VI,

22.36, 23.32
	Lazarus show

Crawl
	Adresa de email
	Adresa de e-mail
	Grafie: substantivul e-mail se scrie cu cratimă.

	Kanal D
	20.V,

22.19


	Lazarus show

Luis Lazarus
	E pe telefon [despre o persoană cu care s-a stabilit o legătură telefonică în direct]
	E la telefon
	Sintaxă: extinderea incorectă a prepoziţiei pe.

	Kanal D
	20.V,

22.48
	Lazarus show

Luis Lazarus
	Cică eu sunt în bătălie cu ciurucul de Ogică
	
	Stilistică: exprimare nepotrivită din partea prezentatorului unei emisiuni de televiziune.

	Kanal D
	20.V,

23.00
	Promo

Ecran
	DIAVOLITA

O IUBESTI SAU O URASTI?

SAMBATA
	DIAVOLIŢA

O IUBEŞTI SAU O URĂŞTI?

SÂMBĂTĂ/A
	Grafie: chiar dacă textul este scris cu majuscule, trebuie să aibă diacritice.

	Kanal D
	20.V,

23.05
	Lazarus show

Luis Lazarus
	Încerc să găsesc un SMS valabil pentru el.

[prezentatorul citeşte o serie de mesaje trimise de telespectatori, cele mai multe dintre ele conţinând aprecieri jignitoare la adresa persoanei despre care se discută]
	Încerc să găsesc un SMS favorabil lui.
	Stilistică, lexic: adjectivul valabil este glosat în DEX ca „recunoscut, admis, acceptat ca fiind bun, adevărat, autentic; (Spec.) care întruneşte condiţiile cerute de lege, de o autoritate; pe baza căruia se conferă cuiva un anumit drept”. Sensul de favorabil, pe care vrea de fapt să îl exprime prezentatorul, nu se regăseşte printre sensurile lui valabil, chiar dacă, în limbaj familiar, acesta şi-a lărgit utilizările: băiat valabil, petrecere valabilă.

	Kanal D
	20.V,

23.30
	Promo

Ecran
	Astazi
	Astăzi
	Grafie: lipsa diacriticelor.

	Kanal D
	21.V,

18.52
	Ştiri
Burtieră
	Recrutier 
	Persoană care recrutează
	Lexic: substantivul recrutier este o invenţie lexicală.

	Kanal D
	21.V,

19.08
	Ştiri, Sport

Burtieră
	AMINTIRILE IL CHINUIESC
	AMINTIRILE ÎL CHINUIESC
	Grafie: lipsa diacriticelor.

	Kanal D
	23.V,

18.47
	Ştiri
Burtieră
	Azi noapte Timişoara
	Azi-noapte,/la Timişoara
	Grafie: conform DOOM2, adverbele compuse de tipul alaltăieri-dimineaţă, azi-mâine, azi-noapte, mâine-dimineaţă se scriu cu cratimă.
Punctuaţie: virgula trebuie să despartă cele două circumstanţiale de natură diferită (de timp şi de loc).

	Kanal D
	23.V,

18.57
	Ştiri
Burtieră
	Inundaţii catastofale în Australia
	Inundaţii catastrofale în Australia
	Greşeală de tehnoredactare.

	Kanal D
	23.V,

18.58
	Ştiri
Burtieră
	Week-end printre cai
	Weekend printre cai
	Grafie: conform DOOM2, substantivul weekend se scrie fără cratimă.

	Kanal D
	24.V,

18.59-19.00
	Ştiri
George Dumitrescu

Reporter
	Să facă plajă pe ştranduri

Căldura mare a atras mii de bucureşteni pe ştrandurile capitalei
Pe un ştrand bucureştean


	Să facă plajă în/la ştranduri

Căldura mare a atras mii de bucureşteni în/la ştrandurile capitalei.

Într-un/La un ştrand bucureştean


	Sintaxă: folosirea inadecvată a prepoziţiei pe. 

	Kanal D
	24.V,

19.00
	Ştiri
Reporter
	Pentru a putea servi o porţie delicioasă de borş de peşte [este vorba despre cei care urmează să guste, şi nu despre cei care au preparat mâncarea]
	Pentru a putea gusta/mânca o porţie delicioasă de borş de peşte
	Semantică: verbul a servi este utilizat greşit în contextul selectat, pentru că el nu este sinonim cu a mânca, a gusta. În varianta sa tranzitivă şi în domeniul care interesează aici, verbul are sensurile: „a pune, a aduce la masă mâncare, băutură etc.; a prezenta cuiva o mâncare ca să ia din ea, a trata pe cineva cu ceva; a da să mănânce” (DEX).
Exemplu: Chelnerul serveşte clientul; Clientul ia/gustă/mănâncă prăjitura.

	Kanal D
	25.V,

22.04
	 Lazarus show
Subtitrare
	Într-un mod mai strasant
	Într-un mod mai stresant
	Greşeală de tehnoredactare.

	Kanal D
	25.V,

22.08
	Lazarus show
Luis Lazarus
	Un om de înaltă anvergură
	Un om de excepţie/de înaltă ţinută
	Semantică: substantivul anvergură are sensurile „1. desfăşurare, întindere; loc. adj. de mare anvergură = pe plan mare; vast, atotcuprinzător; 2. distanţă între extremităţile aripilor unui avion;  distanţă între vârfurile aripilor întinse la păsări, fluturi şi liliac” (DEX). El nu poate fi asociat cu un referent uman şi nu se poate combina cu adjectivul înalt pentru că descrie dimensiunile în plan orizontal.

	Kanal D
	25.V,

22.27
	Lazarus show
Luis Lazarus
	Nu comutaţi!

	Nu schimbaţi postul!

	Semantică: verbul a comuta nu este adecvat în acest context; el are sensurile „1. a schimba legăturile unei porţiuni de circuit electric prin altele sau a modifica succesiv conexiunile mai multor circuite electrice, a face racordarea unui circuit electric la reţea şi 2. a schimba o pedeapsă mai grea în una mai uşoară” (DEX).

	Kanal D
	25.V,

22.37
	Lazarus show
Luis Lazarus
	Legi mai moi, mai soft
	Legi mai moi, mai permisive/puţin stricte
	Lexic, stilistică: folosirea anglicismului soft denotă o exprimare preţioasă şi nu este recomandabil în acest context, mai ales că există cuvinte sau sintagme româneşti echivalente pentru a nuanţa sensul adjectivului moale.

	Kanal D
	25.V,

22.42
	Lazarus show
Luis Lazarus
	Nicolai Ovetea rămâne în telefon. 
	Nicolai Ovetea rămâne la telefon.
	Sintaxă: folosirea greşită a prepoziţiei în. 

	Kanal D
	25.V,

22.47
	Lazarus show
Luis Lazarus
	Pe handicap nu-l înţelege ca şi cadou.
	Handicapul nu-l înţelege ca pe un cadou.
	Sintaxă: folosirea greşită a prepoziţiei pe în contextul unui substantiv [-Uman];  încercarea de evitare a cacofoniei prin intercalarea unui şi parazitar, fenomen neacceptat de normele limbii literare. 

	Kanal D
	26.V,

22.34
	Lazarus show
Burtieră
	P. Păcuraru: "La vremea respectivă nu ştiam să folosesc bine webcam-ul"
	P. Păcuraru: „La vremea respectivă nu ştiam să folosesc bine webcamul”
	Grafie: forma articulată hotărât a substantivului webcam se scrie fără cratimă.
Punctuaţie: ghilimele neromâneşti.

	Kanal D
	26.V,

22.39
	Lazarus show
Luis Lazarus
	Din punct de vedere al montajelor
	Din punctul de vedere al montajelor
	Sintaxă: gruparea prepoziţională are forma „din punctul de vedere” atunci când este urmată de genitiv şi „din punct de vedere”, atunci când este urmată de un adjectiv.

	Kanal D
	26.V,

23.09
	Lazarus show
Burtieră
	Politicianul român şi webcam-ul
	Politicianul român şi webcamul
	Grafie: forma articulată hotărât a substantivului webcam se scrie fără cratimă.

	Kanal D
	02.VI,

12.32
	Ştiri
Reporter
	Şaptisprezece ţări
	Şaptesprezece ţări
	Ortoepie: numeralul cardinal compus are structura şapte + spre + zece.

	Kanal D
	02.VI,

12.33
	Ştiri

Subtitrare
	Nici un indiciu precis
	Niciun indiciu precis
	Ortografie: conform DOOM2, adjectivul pronominal negativ niciun se scrie legat.

	Kanal D
	02.VI,

18.37
	Ştiri
Reporter (Marian Cioacă)
	L-a transportat pe bărbat în Urgenţa spitalului.
	L-a transportat pe bărbat (la spital,) la Urgenţă.
	Stilistică: exprimare nefirească, greoaie.

	Kanal D
	02.VI,

18.38
	Ştiri,

Burtieră
	inspector şef
	inspector-şef
	Grafie: lipsa cratimei din structura substantivului compus.

	Kanal D
	02.VI,

18.42
	Ştiri,

Ecran
	Astăzi ora 11:45

Astăzi ora 12:05
	Astăzi, ora 11:45

Astăzi, ora 12:05
	Punctuaţie: cele două circumstanţiale trebuie să fie despărţite prin virgulă.

	Kanal D
	3.VI,
12.32
	Ştiri
Titlu
	jud. Constanta
	jud. Constanţa
	Grafie: lipsa semnelor diacritice.

	Kanal D
	3.VI,

12.40
	Ştiri

Titlu
	Ag. şef
	Ag.-şef/Agent-şef
	Grafie: lipsa cratimei din structura substantivului compus.

	Kanal D
	3.VI,

12.49
	Ştiri

Titlu
	Imagini cameră supraveghere
	Imagini filmate de camera de supraveghere
	Sintaxă: lipsa marcării relaţiilor sintactice.

	Kanal D
	3.VI,

22.33
	Lazarus Show
Luis Lazarus
	După cum aţi văzut probabil şi prin promouri
	După cum aţi văzut probabil şi prin promouri
	Ortoepie: accentuare greşită a substantivului.

	Kanal D
	3.VI,

22.40
	Lazarus Show

Reporter
	Toţi banii care-i am
	Toţi banii pe care-i am
	Sintaxă: lipsa prepoziţiei gramaticalizate pe, care marchează relativul complement direct.

	Kanal D
	3.VI,

22.47
	Lazarus Show

Luis Lazarus
	Ce vroiam eu să vă întreb
	Ce voiam eu să vă întreb
	Morfologie: forma de imperfect vroiam este un hibrid între voiam (de la verbul a voi) şi vream (de la verbul a vrea).

	Kanal D
	3.VI,

23.17
	Lazarus Show

Luis Lazarus
	Dacă doriţi şi vă puteţi etala aşa în deplinătatea facultăţilor mintale şi fizice, atunci putem sta de vorbă.
	
	Frază lipsită de logică.

	Kanal D
	3.VI,

23.25
	Lazarus Show

Luis Lazarus
	Un domn Marian a fost legitimat prin telefon şi verificat.
	
	Frază lipsită de logică − nu se poate legitima cineva prin telefon, din moment ce legitimarea presupune prezentarea unor documente.

	Kanal D
	4.VI,
12.34
	Ştiri
Titlu
	Suspect furt
	Suspect de furt
	Sintaxă: lipsa marcării relaţiilor sintactice.

	Kanal D
	4.VI,

12.38
	Ştiri

Titlu
	Subofiţer şef
	Subofiţer-şef
	Grafie: lipsa cratimei din structura substantivului compus.

	Kanal D
	4.VI,

12.40
	Ştiri

Titlu
	Psiholog Penitenciar Iaşi
	Psiholog la Penitenciarul din Iaşi
	Sintaxă: lipsa marcării relaţiilor sintactice.

	Kanal D
	4.VI,

12.48
	Ştiri
Subtitrare
	Unghiile nu sunt date cu ojă ci cu hena
	Unghiile nu sunt date cu ojă, ci cu hena
	Punctuaţie: conjuncţiile coordonatoare adversative trebuie să fie precedate de virgulă.

	Kanal D
	4.VI,

12.48
	Ştiri

Titlu
	Fiică diplomat nigerian
	Fiica unui diplomat nigerian
	Sintaxă: lipsa marcării relaţiilor sintactice.

	Kanal D
	4.VI,

22.57
	Lazarus Show

Luis Lazarus
	Şi aicea vroiam doar să fac o precizare
	Şi aicea voiam doar să fac o precizare
	Morfologie: forma de imperfect vroiam este un hibrid între voiam (de la verbul a voi) şi vream (de la verbul a vrea).

	Kanal D
	4.VI,

23.21
	Lazarus Show

Luis Lazarus
	Puştoaice până în optisprezece ani
	Puştoaice până în optsprezece ani
	Ortoepie: numeralul cardinal compus are structura opt + spre + zece.

	Kanal D
	5.VI,

12.44
	Ştiri
Prezentatoare
	Spânzurat cu o sfoară în jurul gâtului şi a organelor sexuale
	Spânzurat cu o sfoară în jurul gâtului şi al organelor sexuale
	Sintaxa: dezacord al articolului genitival.

	Kanal D
	5.VI,

12.59
	Sport
Voce
	Vroia să se ducă la petrecerea lui Dinamo
	Voia să se ducă la petrecerea lui Dinamo
	Morfologie: forma de imperfect vroia este un hibrid între voia (de la verbul a voi) şi vrea (de la verbul a vrea).

	Kanal D
	5.VI,

13.00
	Sport
Subtitrare
	Mulţumesc România, că mi-ai dat un asemenea jucător!
	Mulţumesc, România, că mi-ai dat un asemenea jucător!
	Punctuaţie: substantivele în vocativ trebuie să fie izolate prin virgule.

	Kanal D
	6.VI,

12.47
	Ştiri
Titlu
	232 milioane de dolari la loterie
	232 de milioane de dolari la loterie
	Sintaxă: după numeralele cardinale de la nouăsprezece în sus este obligatorie folosirea prepoziţiei de.

	Kanal D
	8.VI,

12.38
	Ştiri
Subtitrare
	Fata zice ca ai violat-o
	Fata zice că ai violat-o
	Grafie: lipsa semnelor diacritice.

	Kanal D
	8.VI,

12.38,
12.41
	Ştiri
Titlu
	Ag. şef
	Ag.-şef
	Grafie: lipsa cratimei din structura substantivului compus.

	Kanal D
	8.VI,

12.47
	Ştiri

Titlu
	Elena Basescu
	Elena Băsescu
	Grafie: lipsa semnelor diacritice.

	Kanal D
	8.VI,

13.01
	Sport
Voce
	Treisprezece succese în optâsprezece curse
	Treisprezece succese în optsprezece curse
	Ortoepie: numeralul cardinal compus are structura opt + spre + zece.

	Kanal D
	8.VI,

22.07
	Lazarus show

Titlu
	Urmează un mega scandal: Sexi Brăileanca îl demască pe Ogică
	Urmează un megascandal: Sexy Brăileanca îl demască pe Ogică
	Grafie: prefixele şi prefixoidele nu se despart prin cratimă de cuvântul-bază.
Adjectivul invariabil sexy se scrie cu „y” final.

	Kanal D
	8.VI,

22.12
	Lazarus show

Luis Lazarus
	Spuneţi-ne care este nivelul la care s-a ajuns cu cercetările
	Spuneţi-ne care este nivelul la care s-a ajuns cu cercetările
	Morfologie: verbele de conjugarea a treia, terminate în -e, se accentuează pe radical, spre deosebire de cele de conjugarea a doua, terminate în -ea, care se accentuează pe flectiv.

	Kanal D
	8.VI,

22.34
	Lazarus show

Luis Lazarus
	Acest Ogică Stelian, Stancu şi cum dracu’ îl mai cheamă
	Acest Ogică Stelian, Stancu şi cum îl mai cheamă
	Stilistică: exprimare vulgară.

	Kanal D
	8.VI,

22.35
	Lazarus show

Luis Lazarus
	Maşina Sexy Brăilencei, a lui Florina Mihăilă
	Maşina lui Sexy Brăileanca, a Florinei Mihăilă
	Morfologie: realizare greşită a formei de genitiv, de două ori: Sexy Brăileanca − genitivul se formează cu lui, pentru că primul element al numelui propriu este invariabil; Florina − genitivul se formează cu desinenţa specifică substantivelor feminine.

	Kanal D
	8.VI,

22.41
	Lazarus show

Luis Lazarus
	Deci ce vroiam io să spun
	Deci ce voiam io să spun
	Morfologie: forma de imperfect vroiam este un hibrid între voiam (de la verbul a voi) şi vream (de la verbul a vrea), nefiind acceptată de normele limbii literare.

	Kanal D
	8.VI,

22.42
	Lazarus show

Luis Lazarus
	În maxim 30 de secunde o introducem prin telefon în direct
	În maximum 30 de secunde o introducem prin telefon în direct
	Morfologie: forma maxim are utilizare adjectivală, iar maximum, utilizare adverbială.

	Kanal D
	8.VI,

22.44
	Lazarus show

Luis Lazarus
	Nu se poate face legătura, o să resun eu în acest moment
	Nu se poate face legătura, o să sun eu din nou în acest moment
	Lexic: verbul a resuna este un calc după limba engleză (recall). În română, pentru a exprima acţiunea repetată, se foloseşte în acest caz construcţia adverbială. 

	Kanal D
	8.VI,

22.58
	Lazarus show

Luis Lazarus
	Haideţi să facem un scurt, să zicem, briefing
	Haideţi să facem să zicem, un briefing
	Semantică: pleonasm (briefing „şedinţă scurtă”).

	Kanal D
	8.VI,

22.59
	Lazarus show

Luis Lazarus
	Veţi auzi ceea ce nu vă va veni să vă creadă urechilor
	Veţi auzi ceea ce nu vă va veni să vă credeţi urechilor
	Sintaxă: dezacord în persoană.

	Kanal D
	8.VI,

23.02
	Lazarus show

Luis Lazarus
	Circa de optisprezece ani n-am băut o bere
	De circa optsprezece ani n-am băut o bere
	Ortoepie: numeralul cardinal compus are structura opt + spre + zece.
Sintaxă: topică nefirească.

	Kanal D
	8.VI,

22.25
	Lazarus show

Luis Lazarus
	Ăla vroia s-o bată
	Ăla voia s-o bată
	Morfologie: forma de imperfect vroia este un hibrid între voia (de la verbul a voi) şi vrea (de la verbul a vrea), nefiind acceptată de normele limbii literare.

	Kanal D
	8.VI,

23.38
	Lazarus show

Luis Lazarus
	Intră bande organizate peste oameni în casă, le ia banii
	Intră bande organizate peste oameni în casă, le iau banii
	Sintaxă: dezacord între subiect şi predicat.

	Kanal D
	8.VI,

23.52
	Lazarus show

Luis Lazarus
	Vroiau să deschidă uşa, vroiau să-i dea nişte pumni în cap
	Voiau să deschidă uşa, voiau să-i dea nişte pumni în cap
	Morfologie: forma de imperfect vroiau este un hibrid între voiau (de la verbul a voi) şi vreau (de la verbul a vrea), nefiind acceptată de normele limbii literare.

	Kanal D
	9.VI,

12.38
	Ştiri

Voce
	Ei vroiau să scurteze drumul pentru a ajunge mai repede la mare
	Ei voiau să scurteze drumul pentru a ajunge mai repede la mare
	

	Kanal D
	9.VI,
12.39
	Ştiri
Titlu
	Imagini telefon mobil
	Imagini filmate cu telefonul mobil
	Sintaxă: lipsa marcării relaţiilor sintactice.

	Kanal D
	9.VI,
12.57
	Sport
Voce 
	Noroc cu paznicii care l-au ajutat pe Borcea ca să plece acasă
	Noroc cu paznicii care l-au ajutat pe Borcea să plece acasă
	Sintaxă: conectorul ca să se foloseşte pentru a introduce o propoziţie circumstanţială de scop; pentru introducerea propoziţiilor necircumstanţiale se foloseşte să, iar varianta poziţională ca... să poate apărea numai cu dislocare (l-au ajutat ca acum să plece).

	Kanal D
	9.VI,
22.26
	Lazarus show
Luis Lazarus
	Pentru că ţine de deontologia dumneavoastră profesională
	Pentru că ţine de deontologia dumneavoastră 
	Semantică: pleonasm (deontologia − „normele şi obligaţiile specifice unei activităţi profesionale”).

	Kanal D
	9.VI,

22.41
	Lazarus show

Luis Lazarus
	În acest moment în telefon nu se află o persoană care...
	În acest moment la telefon nu se află o persoană care...
	Sintaxă: folosire greşită a prepoziţiei.

	Kanal D
	9.VI,

23.02
	Lazarus show

Subtitrare
	Nu mi-e teama
	Nu mi-e teamă
	Grafie: lipsa parţială a semnelor diacritice.

	Kanal D
	9.VI,

23.03
	Lazarus show

Subtitrare
	Jur că vei plati
	Jur că vei plăti
	

	Kanal D
	9.VI,

23.04
	Lazarus show

Subtitrare
	Îţi atrag încă o data atenţia
	Îţi atrag încă o dată atenţia
	

	Kanal D
	9.VI,

23.06
	Lazarus show

Luis Lazarus
	De mâine încolo nimeni nu mai pronunţă numele fiecăruia
(convorbire între Luis Lazarus şi Ogică)
	De mâine încolo niciunul dintre noi nu mai pronunţă numele celuilalt
	Semantică, logică: folosire nepotrivită a cuantificatorilor nimeni şi fiecare, fără a se obţine sensul dorit.

	Kanal D
	11.VI,

12.58
	Sport
Titlu
	Toata lumea
	Toată lumea
	Grafie: lipsa semnelor diacritice.

	Kanal D
	13.VI,

12.41
	Ştiri
Prezentatoare
	Bătrânul a cărei poveste aţi aflat-o ieri la Kanal D
	Bătrânul a cărui poveste aţi aflat-o ieri la Kanal D
	Sintaxă: dezacord al relativului.

	Kanal D
	13.VI,

13.00
	Sport
Voce
	A rămas ca să antreneze pe Standard Liège
	A rămas să antreneze (pe) Standard Liège
	Sintaxă: conectorul ca să se foloseşte pentru a introduce o propoziţie circumstanţială de scop; pentru introducerea propoziţiilor necircumstanţiale se foloseşte să, iar varianta poziţională ca... să poate apărea numai cu dislocare (a rămas ca el să antreneze).

	Kanal D
	15.VI,

22.04
	Lazarus show
Titlu
	Nici o zi fără viol
	Nicio zi fără viol
	Grafie: conform reglementărilor academice actuale (DOOM2), pronumele şi adjectivul negativ niciun se scrie într-un cuvânt.

	Kanal D
	15.VI,

22.16
	Lazarus show
Reporter
	Pentru părinţii violatorului şi pentru mama acestora
	Pentru părinţii violatorului şi pentru mama acesteia [fetei violate]
	Sintaxă: acord greşit al pronumelui demonstrativ deictic, care creează ambiguitate (nu e vorba de mama părinţilor violatorului, ci de mama fetei violate).

	Kanal D
	15.VI,

22.18
	Lazarus show

Reporter
	Le-au luat în custodie mai [ecsact]
	Le-au luat în custodie mai [egzact]
	Ortoepie: pronunţare greşită a lui x intervocalic.

	Kanal D
	15.VI,

22.19
	Lazarus show

Reporter
	Cineva chiar din familia ei ar fi abuzat-o prima dată
	Cineva chiar din familia ei ar fi abuzat de ea prima dată
	Sintaxă: verbul a abuza se construieşte în română cu un complement prepoziţional (de cineva). Construcţia care conţine un complement direct este un calc după engleză.

	Kanal D
	15.VI,

22.27
	Lazarus show

Luis Lazarus
	Undeva în judeţul Vaslui, în nordul Moldovei
	Undeva în judeţul Vaslui, în centrul Moldovei
	Greşeală de informare/logică.

	Kanal D
	15.VI,

22.30
	Lazarus show

Luis Lazarus
	Spuneţi-ne, trecând peste această critică justificată a dumneavoastră, spuneţi-ne...
	Spuneţi-ne, trecând peste această critică justificată a dumneavoastră, spuneţi-ne...
	Morfologie: verbele de conjugarea a treia, terminate în -e, se accentuează pe radical, spre deosebire de cele de conjugarea a doua, terminate în -ea, care se accentuează pe flectiv.

	Kanal D
	15.VI,

22.33
	Lazarus show

Luis Lazarus
	Ţineţi-vă bine să nu cădeţi de pe scaun
	Ţineţi-vă bine să nu cădeţi de pe scaun
	

	Kanal D
	15.VI,

22.54
	Lazarus show

Luis Lazarus
	Discuţiile noastre cu invitaţii... ajunsesem la Alin Oprea
	Discuţiile noastre cu invitaţii... ajunseserăm la Alin Oprea
	Morfologie: formele de plural ale mai-mult-ca-perfectului conţin obligatoriu segmentul ră.

	Kanal D
	15.VI,

23.02
	Lazarus show

Luis Lazarus
	Copii de care ea să aibă grije
	Copii de care ea să aibă grijă
	Ortoepie: pronunţare greşită, specifică zonei Bucureştiului.

	Kanal D
	15.VI,

23.10
	Lazarus show

Luis Lazarus
	Colegii noştri şi Kanal D în genere şi în special au fost la faţa locului
	Colegii noştri şi Kanal D au fost la faţa locului
	Semantică, logică: structură ilogică − în genere şi în special nu pot fi folosite în acelaşi context, pentru că au sensuri opuse.

	Kanal D
	15.VI,

23.29
	Lazarus show

Luis Lazarus
	Invitându-vă mâine la ora douăzeci şi doi
	Invitându-vă mâine la ora douăzeci şi două
	Sintaxă: numeralele care-l conţin pe doi folosite pentru a exprima ora trebuie să aibă formă de feminin.


RECOMANDĂRI:

„Balonul de aur s-ar putea să-i coste scump pe galactici” (Kanal D, 5.VI, 13.02) − recomandat: să-i coste mult
„jud Dolj” (Kanal D, 7.VI, 12.35), Jud Suceava (Kanal D, 24.V, 18. 46) − recomandat: jud.
„Lazarus vs. Ogică” (Kanal D, 9.VI, 22.07); „GIGINHO VS. PELE” (Kanal D, 22.V, 19.05) − recomandat: vs
Vedete în "bătaia pumnului" (Kanal D, 20.V, 22.17); Discuţii "off the record" (Kanal D, 20.V, 22.39); Il "Lupe" şi "Ţiganul" (Kanal D, 21.V, 19.06); Programul "Prima casă" (Kanal D, 21.V, 19.06); "Dulăul" nu pleacă (Kanal D, 26.V, 13.01) – recomandat: [„”] 
